อยากทราบว่า ถ้าเราตั้งครรภ์และมีการตรวจเลือดหาโรคต่างๆ ที่โรงพยาบาล ผลเลือดที่ออกมาจะมีความแม่นยำกี่ % ค่ะ และสามารถตรวจพบเชื่อ HIV ด้วยหรือไม่ค่ะ กรณีที่ตรวจเลือดเสร็จแล้ว ไม่มีการแจ้งความผิดปกติใดของเลือด เราจะสามารถเชื่อถือได้ไหมค่ะ
สวัสดีค่ะ เมื่อไปฝากครรภ์ แพทย์ก็จะตรวจร่างกาย ตรวจเลือดและตรวจปัสสาวะ ซึ่งในแต่ละโรงพยาบาล อาจมีรายละเอียดในการตรวจไม่เหมือนกัน แต่ก็จะมีการตรวจค้นหาโรคที่มีความสำคัญต่อการตั้งครรภ์เหมือนกัน เช่น โลหิตจาง พาหะธาลัสซรเมีย เบาหวาน ความดันโลหิตสูง ไวรัสตับอักเสบชนิดบี HIV ซิฟิลิส หัดเยอรมัน เป็นต้น ซึ่งผลการตรวจตรวจ ก็จะมีความแม่นยำกว่า 99% (ในทางการแพทย์ หรืออื่นๆ ไม่มีผลใดที่ถือว่า 100%)ส่วนการที่แพทย์ไม่แจ้งผลการตรวจเลือด อาจเป็นไปได้ผลปกติดี อย่างไรก็ตาม หากต้องการทราบผลต่างๆ ก็ควรถามแพทย์ผู้ที่ตรวจโดยตรง หรือขอใยผลมาดูก็ได้ค่ะ เพราะเป็นสิทธิของผู้ป่วยที่สามารถทราบผลการตรวจของตัวเองได้ค่ะ